Ҷиллиан Андерсон

Ҷиллиан Андерсон (; ) - ҳунарпешаи синамои ИМА.

Зиндагинома
Ҷиллиан Андерсон () 9 августи соли 1968 дар наздикии шаҳри Чикаго, ИМА ба дунё омадааст. Вале ӯ дар ин ҷо аз сабаби корашро дигар кардани падараш дер иқомат накардааст. Баъд аз Чикаго, оилаи онҳо аввал ба Пуэрто-Рико ва баъд аз чанд муддате ба Лондон кӯчид, ки дар ин шаҳр айёми ҷавонии Ҷиллиан гузаштааст. Ҳарчанд ки ӯро дар мактаб хуб напазируфтанд, ба ӯ Лондон маъқул шуд. Бозгашт ба ватанро Ҷиллиан бо дили нохоҳам қабул кард.
Эҷодиёт
Касби ҳунарпешагиро Ҷиллиан ҳанӯз дар мактаб сар карда буд. Ӯ дар ин ҷо узви маҳфили дӯстдорони санъати синамо буд. Баъд аз хатми мактаб Ҷиллиан ба мактаби театрии Гудмани Донишгоҳи Чикаго дохил мешавад. Пас аз гирифтани маълумот ӯ ба Ню-Йорк меравад ва дар театрҳои номаъмул ҳунарпешагӣ мекунад. Дар ин муддат ӯ маҷбур мешуд, ки барои ёфтани маблағ дар тарабхонаҳо пешхизмат шуда кор кунад. Дастоварди аввалини Ҷиллиан Андерсон дар ҷодаи театр намоишномаи "Absent Friends" буд, ки барои он ӯ соли 1991 соҳиби Ҷоизаи Ҷаҳонии Театр (Theatre World Award) гардид.

Бори аввал дар синамо, Ҷиллиан соли 1992 бо филми камхарҷи "Гардиш" (The Turning, 1992) баромад кард, ки дар байни тамошобинон он қадар шуҳрат наёфт. Дар аввал ӯ намехост, ки дар телесериалҳо нақш офарад, вале пас аз як соли бекорӣ маҷбур шуд, ки дар чанде аз телесериалҳо ҳунарнамоӣ кунад. 
Сарварони ширкати "Fox Network", ки ба лоиҳаи нави худ "X-Files" (дар Тоҷикистон дар шакли “Секретные материалы” машҳур шуда буд), ҳунарпеша мекофтанд, мехостанд, ки дар нақши агент Скалли ҳамроҳи Дэвид Духовнӣ (ҳунарпешаи нақши Малдерро зуд ёфта буданд – Духовнӣ, ҳарчанд ки он замон ситораи санъати синамо набуд, вале аллакай дар телесериалҳо таҷрибаи бойеро андӯхта буд) ягон ҳунарпешаи машҳур ба мисли Памела Андерсон бозӣ кунад. Онҳо номзадии кадом як Ҷиллиан Андерсонро ба ҳеч ваҷҳ қабул накарданд. Вале коргардон ва роҳбари лоиҳа Крис Картер дар интихоби худ устувор буд ва сарварони ширкати "Fox" маҷбур шуданд, ки Андерсонро барои санҷиш даъват кунанд.

Баъд аз баромадани қисмҳои аввали "X-Files" сериал хеле маъмул гардид ва Ҷиллиан Андерсон дар тамоми дунё ҳаводорони зиёдеро пайдо намуд. Вале баъд аз он ки Ҷиллиан бо арт-директори лоиҳа Клайд Клотс пинҳонӣ дар иёлати Гавайи хонадор шуд ва пас аз як моҳ ҳомиладор буданашро баён кард, ояндаи иштироки ӯ дар сериал зери шубҳа буд.

Ширкати "Fox" намехост, ки филми нав дар байни тамошобинон маъмул гардидаашро қатъ кунад ва ба ҷои Ҷиллиан ҳунарпешаи дигареро мекофт. Вале Крис Картер боз устуворона тарафи Ҷиллианро гирифт ва Андерсон қариб, ки 9 моҳ ба пуррагӣ ба нақшофаринӣ машғул шуд. Он чизаш аҷиб буд, ки ягон нафар аз тамошобинон чизеро пай набурданд.

Клайда Клотсро чанде пас аз кор ронданд, ҳаёти оилавии онҳо низ бо Ҷиллиан дер давом накард. Муносибатҳои ҳунарпеша бо Крис Картер ҳам оҳиста – оҳиста бад шуданд. Ӯ чанд маротиба кӯшиши тарк кардани сериалро кард, вале боз бар мегашт. Ӯ намехост, ки танҳо бо ин нақшаша машҳур бошад, вале чӣ коре, ки Ҷиллиан Андерсон дар синамо накард, ӯ дар хотири тамошобинон чун агент Скалли боқӣ монд…

 Филмҳо 

 1992 — "Гардиш" The Turning
 Эзоҳ 

Андерсон
Гурӯҳ:Ҳунарпешазанҳои синамои ИМА
Гурӯҳ:Ҳунарпешазанҳои телевизиони ИМА
Гурӯҳ:Ҳунарпешазанони асри ХХ
Гурӯҳ:Ҳунарпешазанони асри ХХI
Гурӯҳ:Коргардонҳои синамои ИМА
Гурӯҳ:Ҳунарпешазанҳои театри ИМА
Гурӯҳ:Садопешазанҳои ИМА